Terkonang Kampung Halaman
Lamo den tak menulis. Maklum la eh sibuk memanjang. Lagipun bulan duo ngan bulan tigo ni den sibuk ngan kursus sano sini. Kojap ado kursus la, kojap ado meeting la, lopeh tu kono poie exam la. Exam kalau sonang xpo, ni bukan main susah lagi ha. Dari ompek puluh soalan, 30 jo den dapek jawab dan satu jo den yakin boto. Hehehe. Apo nak buek nasib badan.
Para pembaco mosti polik tgk den guno bahaso n9 kali ni bilo menulis. Xtau ado bunyi ko tak. Sobab nyo eh, ckp lagi sonang dari menulis. Menulis bukan buleh dapek bunyi serupo dongan cakap boto2. Tujuan den menulis dalam bahaso ibunda den ni adalah kerano, ujung2 minggu kek tompek org ni kekadang terkonang kek kg halaman. Walaupun den tinggal kek Bandar Nilai, den totap panggil kg jugak sobab den nak menunjukkan den kojo merantau. Hehehe.. Yola kek Pilah tu mano ado laie sedaro den. Itu ari pun Mak Long den ado tinggal kek situ. Skrg ni anak dio da bawak poie KL tinggal ngn dio. Nak balik kg macam mano kalau xdo sedaro da…
zsm_Latn min_Latn min_Latn